open-index/open-wikipedia-markdown huggingface dataset:
Benetton B186

**Benetton B186** oli Rory Byrnen suunnittelema auto, jolla Benetton-niminen talli osallistui Formula 1 -sarjaan kaudella 1986. Kuljettajina toimivat italialainen Teo Fabi ja itävaltalainen Gerhard Berger. Fabi oli kilpaillut edellisellä kaudella Toleman tallissa ja Berger Arrowsin kalustolla. Autossa oli BMW:n turbomoottorit.

Heti ensimmäisessä kilpailussa Brasilian GP:ssä Berger onnistui ajamaan sijalle kuusi. Sijoituksellaan hän avasi tallin pistetilin yhdellä pisteellä. Samassa kilpailussa Fabi onnistui ajamaan autolla maaliin kymmenentenä, joskin viisi kierrosta voittajalle jääneenä.

Kauden toisessa kilpailussa Espanjan GP:ssä sekä Fabi että Berger ylsivät autolla pisteille. Fabi oli kilpailun viides ja Berger kuudes. Kuten edellisessäkin kilpailussa, myös tässä pistesijoille ajamisia helpotti huomattavasti monen muun kuljettajan keskeyttäminen. Maaliin kun ajoi vain kahdeksan kuljettajaa.

San Marinon GP:ssä Berger ajoi auton ja tallin ensimmäisen palkintosijan. Hän sijoittui kilpailussa kolmanneksi yhden kierroksen voittajalle hävinneenä. Kilpailuun hän lähti yhdeksännestä lähtöruudusta.

Hyvän alkukauden jälkeen Benetton-kuljettajat alkoivat keskeyttää kilpailuissa. Useimmiten syynä olivat tekniset ongelmat kuten moottoririkot. Kanadan GP:stä Britannian GP:hen sekä Berger että Fabi keskeyttivät neljässä perättäisessä kilpailuissa.

Itävallan GP:n aika-ajoissa Fabi onnistui saavuttamaan tallin ensimmäisen paalupaikan. Kaiken huipuksi Berger ajoi ruutuun kaksi. Tallin eturivin valtaus oli tallille samalla ensimmäinen. Tallin epäonneksi Fabi joutui keskeyttämään kilpailun moottorin hajottua. Hän ehti ajaa kilpailusta 17 kierrosta 52:sta. Lisäksi Berger sijoittui juuri ja juuri pisteiden ulkopuolelle sijalle seitsemän. Pisteitä ei kilpailusta siis tullut, vaikka aika-ajojen perusteella oli odotettavissa hyvää tulosta.

Fabin hyvä aika-ajovauhti jatkui Italian GP:ssä, jossa hän niin ikään ajoi paalupaikalle. Berger ylsi neljänteen ruutuun. Fabi joutui jälleen keskeyttämään, tällä kertaa rengasrikkoon kierroksella 45. Kilpailun positiivinen asia kuitenkin oli se, että Berger sijoittui viidenneksi ja saavutti kaksi autolla MM-pistettä. Edellisestä pistesijoituksesta oli kulunut peräti kymmenen kilpailua.

Kauden kohokohdaksi muodostui kauden toiseksi viimeinen kilpailu, Meksikon GP. Neljännestä ruudusta lähtenyt Berger onnistui voittamaan kilpailun noin 25 sekunnin erolla hallitsevaan maailmanmestariin ranskalaiseen Alain Prostiin. Voitto oli niin Bergerille kuin tallillekin uran ensimmäinen. Fabi sen sijaan joutui keskeyttämään kilpailun alkuvaiheilla jälleen kerran moottorin hajottua.

Kaudella 1986 Benetton saavutti pisteitä yhteensä 19. 17 pisteistä oli Bergerin ajamia ja loput kaksi Fabin. Talli sijoittui valmistajien MM-sarjassa sijalle kuusi.

## Tulokset kilpailuittain

**Lihavoidut** kohdat tarkoittavat paalupaikkaa, *kursivoidut* kilpailun nopeinta kierrosta.
 

## Aiheesta muualla & lähteet
*Benetton B186 - The Formula One DataBase 
*Benetton B186 - ChicaneF1
Attilio Pavesi

**Attilio Pavesi** (1. lokakuuta 1910 Caorso – 2. elokuuta 2011 José Clemente Paz, Argentiina) oli italialainen maantiepyöräilijä, joka voitti maantieajon olympiakultaa Los Angelesin kesäolympialaisissa 1932. Samassa kilpailussa hän voitti myös maantieajon joukkuekilpailun kultaa.

Pavesi kuoli 2. elokuuta 2011 sadan vuoden ikäisenä. Hän oli kuolinhetkellään vanhin elossa ollut olympiavoittaja. Pavesin jälkeen kunnia siirtyi Sándor Taricsille.

## Lähteet
* Attilio Pavesi Biography and Olympic Results  Olympics at Sports-Reference.com 

### Viitteet
Henry Hansen

**Henry Hansen** (16. maaliskuuta 1902 Glostrup &ndash; 28. maaliskuuta 1985 Gentofte) oli tanskalainen maantiepyöräilijä, joka voitti kaksi mitalia vuoden 1928 kesäolympialaisissa Amsterdamissa. Hän voitti maantieajon olympiakultaa ja samassa kilpailussa järjestetyn maantieajon joukkuekilpailun kultaa.

## Lähteet
Mighty Man & Yukk

**Mighty Man & Yukk** on yhdysvaltalainen animaatiosarja, jonka tuotti Ruby-Spears. Sarjasta tuotettiin yhteensä 32 jaksoa, jotka esitettiin Yhdysvalloissa vuosien 1979–1980 aikana osana The Plastic Man Comedy/Adventure Show ohjelmaa ABC:llä. Sarja oli myös myöhemmin Optimus Primen ääniroolista tunnettun Peter Cullenin ensimmäinen animaatio johon hän teki äänirooleja.

## Juoni
Sarja kertoi Mighty Man (*[[Peter Cullen]]*) supersankarista, joka on noin 15 senttimetriä pitkä, kun taas hänen alter egonsa miljonääri Brandon Brewster on noin 183 senttimetriä pitkä. Hän muuntautuu playboy persoonastaan supersankariksi Yukkin ampuessa häntä keltaisella laseraseella, jonka jälkeen Brewster huutaa "Mighty, Mighty, Mightyman!!", jonka myötä hän muuntautuu todella pieneksi sankariksi, jolla on supervoimia. Mighty Manin parina on todella ruma koira nimeltä Yukk (*[[Frank Welker]]*). Toisin kuin Mighty Man Yukkilla on aina ollut supervoimia. Mighty Man puolestaan omaa Teräsmiehen stereotyyppiset voimat. Hän kykenee liikkumaan nopeasti, lentämään, lähes haavoittumaton ja omaa supervahvuuden. Siitä huolimatta Mighty Man joutui aina turvautumaan koiransa Yukkin apuun, joka useimmiten toimi "päivän sankarina".

## Äänirooleissa

## Aiheesta muualla
*Voice Chasers 
*HB Shows.com - The Hanna-Barbera Super Center
Ulla Väistö

**Ulla Marianna Väistö** (s. 1. lokakuuta 1948 Seinäjoki) on suomalainen diplomaatti. Hän toimi Suomen suurlähettiläänä Romaniassa Bukarestin suurlähetystössä 2011–2015. Hän toimi Bukarestista käsin myös Moldovan suurlähettiläänä. Vuosina 2007–2011 Väistö oli Meksikon, Belizen, Haitin ja Kuuban suurlähettiläs. Koulutukseltaan hän on kauppatieteen maisteri.

Väistö astui ulkoasiainministeriön palvelukseen vuonna 1976. Hän on työskennellyt suurlähetystöissä Brysselissä, Wienissä, Bonnissa ja Pariisissa sekä Strasbourgissa Suomen pysyvässä edustustossa. Ulkoasiainministeriön lähetystöneuvos hän oli 1.8.1992 alkaen. Ministeriössä hän oli hallinnollisen osaston päällikkö vuosina 2004–2007 ja vuosina 2001–2004 henkilöstöjohtaja.

Väistön vanhemmat olivat koulutoimenjohtaja Ahti Aukusti Väistö ja pankkivirkailija Anna-Maria Järstä.

## Lähteet
Cedar Rapids

**Cedar Rapids** on kaupunki Linnin piirikunnassa, Iowan osavaltiossa, Yhdysvalloissa. Cedar Rapids on Linnin piirikunnan keskus ja osavaltion toiseksi suurin kaupunki. Kaupungin asukasluku oli 126&nbsp;326 vuoden 2010 väestönlaskennassa. Kaupunki on nimetty kaupungin läpi virtaavan Cedar-joen mukaan.

Kaupungissa sijaitsee Yhdysvaltain vanhin nimenomaan moskeijaksi rakennettu moskeija, Mother Mosque of America.

## Lähteet

## Aiheesta muualla
Frank Kermode

**John Frank Kermode** (29. marraskuuta 1919 – 17. elokuuta 2010) oli brittiläinen kirjallisuuskriitikko. Hän syntyi Mansaarella ja palveli toisessa maailmansodassa kuninkaallisessa laivastossa.

Kermode työskenteli professorina University College Londonissa, Cambridgessa ja Columbiassa. Hän kirjoitti ja toimitti useita kirjoja, joiden joukossa on muun muassa useita Shakespearen tuotantoa käsitteleviä teoksia.

Kermode lyötiin ritariksi vuonna 1991. 

## Lähteet
Bethesda

**Bethesda** voi tarkoittaa seuraavia asioita:

## Paikat

### Kanada
*Bethesda (Ontario, Prince Edward County)
*Bethesda (Ontario, Simcoe County)
*Bethesda (Ontario, York Regional Municipality)

### Yhdistynyt kuningaskunta
*Bethesda (Wales)

### Yhdysvallat
*Bethesda (Arkansas)
*Bethesda (Delaware)
*Bethesda (Georgia)
*Bethesda (Iowa)
*Bethesda (Kentucky)
*Bethesda (Maryland)
*Bethesda (Mississippi)
*Bethesda (Pohjois-Carolina)
*Bethesda (Ohio)
*Bethesda (Pennsylvania)
*Bethesda (Etelä-Carolina)
*Bethesda (Tennessee)
*Bethesda (Länsi-Virginia)
*Bethesda (Wisconsin)

## Muut
*Bethesda Athletic F.C., jalkapallojoukkue
*Bethesda (metroasema), metroasema Washingtonissa
*Bethesda Softworks, pelitalo
** myös Bethesda Game Studios
*Bethesda -kirkon taistelu (Totopotomoy Creekin taistelu) Yhdysvaltain sisällissodassa
*Bethesda Fountain, suihkulähde New Yorkin Central Parkissa
*Betesdan allas Jerusalemissa
*The Angel of Bethesda, Cotton Matherin kirja
Saija Tuupanen

**Saija Johanna Tuupanen** (s. 31. toukokuuta 1982 Tuupovaara) on suomalainen iskelmälaulaja. Tuupanen on nelilapsisen perheen nuorin lapsi. Hänet kruunattiin vuoden 2003 Tangokuningattareksi. Uransa aikana hän on tehnyt laajasti musiikkia ja esiintynyt myös teatterilavoilla. Ensimmäisen isomman roolinsa hän teki 2012 Suuressa Tangomusikaalissa Jyväskylässä. Tämän jälkeen teatteriproduktiot ovat kuuluneet myös hänen ohjelmistoonsa. Tuupanen oli parisuhteessa stand up -koomikko ja näyttelijä Sami Hedbergin kanssa vuodesta 2018 kevääseen 2024.
Ennen tangouraansa Tuupanen opiskeli kokiksi, jolloin hän myös sairastui syömishäiriöön.

Tuupasella oli päärooli Ränssin Kievari -kesäteatterin *Ränssin Kievarin kaunis Anna* -näytelmässä Jyväskylässä kesällä 2021. Näytelmää piti esittää jo kesällä 2020, mutta COVID-19-pandemia esti sen. Tuupanen voitti vuoden 2021 Syksyn sävel -kilpailun kappaleella "Kuurasydän". Vuonna 2021 Saija Tuupaselle myönnettiin Kullervo Linnan säätiön palkinto. 2022 Saija toimi Alfa TV:n *Soiva postikortti* -ohjelman juontajana.

## Diskografia
### Studioalbumit
#### Iskelmälevyt
* 
* 
* 
* 

#### Joululevyt
* 
#### Kokoelmat
* 

### Singlet
* ”Näin vain tyhjän taivaan” (2003)
* ”Mä sadetta ootan” (2004)
* ”Taivas” (2006)
* ”Hiekkaa varpaisiin” (2007)
* ”Tuulta riittää” (2009)
* ”Kaksi kynttilää” (2011)
* ”Lusikat menivät jakoon” + video (2011)
* ”Muistinko oikein” (2012)
* ”Sekaisin kuusta” (2013)
* ”Myrskyn jälkeen kirkastuu” (2014)
* ”Joululaulu ystävälle” (2014)
* ”Äidille” (2015)*
* ”Tulit luokseni” (2016)
* ”Lasten kauneimmat hengelliset laulut” (2016)
* ”Pianhan meillä on joulu” (2016)
* "Vaarallisen hyvää" + video (2021)
* "Haluan sut" + video (2023)
* "Lapsuusjoulun taika" (2023)
* "Saanhan hengähtää" + video (2024)
* "En voi sydäntä siirtää" (2024)
* "Aattoillan hiljaisuus" (2024)
* "Vahvempi" + video (2025)

### Kokoelmilla
* 
* 
* 
* 
## Yritystoiminta
Saija Tuupasella on yritys SaTu Viihde Oy.
Sen viimeisin tilinpäätös kertoo, että myynti oli 14 000 euroa ja voittoa se tuotti 8 000 euroa.

## Lähteet

## Aiheesta muualla

* 
* 
*
Albertina Sisulu

**Nontsikelelo Albertina Sisulu** (21. lokakuuta 1918 – 2. kesäkuuta 2011) oli poliitikko ja apartheidia vastaan taistellut eteläafrikkalainen aktivisti. Hän oli naimisissa Walter Sisulun kanssa.

Sisulu oli feministi, joka kuului Etelä-Afrikan naisasialiiton (FEDSAW) perustajiin vuonna 1954. Hän pääsi vuonna 2004 sadan suurimman eteläafrikkalaisen äänestyksessä 57. sijalle; hänen edesmennyt miehensä oli kolmaskymmeneskolmas.

Sisulu toimi apartheidin jälkeisessä Etelä-Afrikassa parlamentin jäsenenä vuosina 1994–1998. Sisulu kuoli 92-vuotiaana kesäkuussa 2011.

## Lähteet
Bethesda Softworks

**Bethesda Softworks** on vuonna 1986 perustettu yhdysvaltalainen videopelejä julkaiseva yritys. Se on osa ZeniMax Media -yhtiötä, jonka on omistanut Microsoft vuodesta 2021 lähtien.

Bethesda Game Studios on yhtiön videopelejä kehittävä osasto, jonka johtaja on Todd Howard. Bethesda Game Studios on perustettu vuonna 2001.

Bethesdan pelisarjoja ovat muun muassa *[[Fallout]]*- ja *[[The Elder Scrolls]]*, tosin *Fallout* ei ole alun perin Bethesdan omaa tuotantoa, sillä se osti vuonna 2004 pelisarjan oikeudet itselleen talousvaikeuksista kärsivältä Interplaylta.

Bethesda on käyttänyt Gamebryo-pelimoottoria muun muassa *[[Fallout 3]]* -pelissään, mutta on myös kehittänyt alun perin *[[The Elder Scrolls V: Skyrim]]* -peliään varten oman pelimoottorinsa. Se on nimeltään Creation Engine ja on kuitenkin kehitetty Gamebryo-pelimoottorin pohjalta.

## Historia
### Elder Scrolls
Eräiden huonojen pelien ja virheiden jälkeen yhtiön kehitystiimi putosi kuuteen henkilöön, jonka jälkeen yhtiö sai tilaisuuden tehdä *[[The Elder Scrolls III: Morrowind]]in*. *Morrowindin* menestyksen myötä yhtiö pystyi panostamaan enemmän seuraavaan *[[The Elder Scrolls IV: Oblivion]]iin* sekä hankkimaan *Fallout*-sarjan lisenssin. *Oblivionin* kehitykseen oli käytettävissä neljä vuotta aikaa ja kehitysryhmä käytti enemmän riskien harkintaa kuin *Morrowindin* kohdalla. *[[The Elder Scrolls V: Skyrim]]* on yhtiön menestynein pelin vuoteen 2020 mennessä. *Skyrimin* menestyksen syiksi arvioidaan muun muassa saatavuus (alustat olivat kypsyneet ja useammalla ihmisellä oli pääsy niin) sekä laajempi trendi, johon liittyy *[[Game of Thrones]]* -sarjan alkaminen samana vuonna kuin pelin julkaisu. Todd Howardin mukaan pelit ovat parhaimmillaan asettaessa ihmiset maailmaan ja sen reagoidessa pelaajien tekemisiin. *Elder Scrolls* -sarjan suosioon lasketaan käsin tehdyt maailmat *Morrowindistä* lähtien vastakohtana proseduraalisesti generoituihin, kuten sarjan vanhemmissa *[[The Elder Scrolls: Arena|Arena]]*- ja *[[The Elder Scrolls II: Daggerfall|Daggerfall]]*-peleissä. Joitakin sisältöelementtejä luodaan automatisoidusti, mutta olennaisimmat ovat kehittäjien tekemiä tai viimeistelemiä.

### Fallout
*Morrowindin* menestyksen myötä yhtiö halusi laajentaa ja post-apokalyptinen maailma oli suunnitelmien kärjessä: *Fallout*-sarja oli ollut hiljaisuudessa jonkin aikaa, mutta Bethesda sai hankittua oikeudet siihen Interplayltä. *Falloutia* kuvataan täsmällisemmän tarinan kertomisena kuin *The Elder Scrolls* -sarjaa, jossa hahmon taustatarina on avoin ja vapaana pelaajalle.

## Bethesda Softworksin pelit
### Bethesda Softworksin kehittämät ja julkaisemat pelit

### Bethesdan kehittämät, ulkoisesti julkaistut pelit

### Bethesdan tuottamat, mutta ulkoisesti kehitetyt pelit

## Lähteet

## Aiheesta muualla
* Profiili MobyGamesissä 
* Bethesda Softworks 
* ZeniMax Media Inc.
Adria

**Adria** on kaupunki Pohjois-Italiassa Rovigon maakunnassa Veneton alueella. Vuonna 2015 kaupungissa oli arviolta 19&nbsp;746 asukasta. Se sijaitsee Pojoen ja Adigejoen välissä. Samalla paikalla on ollut etruskien kaupunki *Atria*. Latinan kielen sanan *[[atrium]]* sanotaan tulevan tästä etruskikielen paikannimestä.

## Historia
### Antiikki

Antiikin ajan Adria tai Atria oli alkuperältään etruskilais-veneettinen kaupunki, joka toimi myös kreikkalaisena kauppa-asemana ja sai paljon kreikkalaisia vaikutteita. Se oli merkittävä satama ja kukoisti erityisesti 500- ja 400-luvuilla eaa. 300-luvun eaa. lopulle tultaessa Adria tuli gallien valtaan, mikä johti kaupungille elintärkeiden kanavien ylläpidon laiminlyöntiin ja kaupungin taantumiseen. Roomalaisella kaudella kaupunki oli suhteellisen vähämerkityksinen.

### Myöhempi historia

Länsi-Rooman kukistumisen jälkeen Adria oli osa Ravennan eksarkaattia. Kaupunki taantui keskiajalla, vaikkakaan ei lakannut koskaan kokonaan olemasta ja säilyi aina piispanistuimena. Adria  elpyi nykyaikana uusien kanavien valmistumisen jälkeen. 1800-luvulle tultaessa sen väkiluku oli noussut taas  asukkaaseen.

## Lähteet

## Aiheesta muualla

* Kaupungin verkkosivut
Isuzu Yamada

**Isuzu Yamada** (; 5. helmikuuta 1917 Osaka, Japani – 9. heinäkuuta 2012) oli japanilainen näyttelijä, joka esiintyi elokuvissa, teatterissa ja televisiossa.

Yamada esiintyi monien tunnettujen japanilaisohjaajien, kuten Kenji Mizoguchin, Yasujirō Ozun, Mikio Narusen ja Akira Kurosawan, töissä. Hänen elokuviin kuuluvat *[[Osakan elegia]]*, *[[Gionin sisarukset]]*, *[[Pohjalla (elokuva)|Pohjalla]]* (1957), *[[Seittien linna]]* (1957) ja *[[Yojimbo – onnensoturi]]* (1961). Hän voitti uransa aikana useita japanilaisia palkintoja; näiden joukossa on kaksi Japanin akatemian palkintoa elämäntyöstä, kolme Sinistä nauhaa ja kaksi Kinema Junpo -palkintoa.

## Lähteet

## Aiheesta muualla

*
Frosinone

**Frosinone** on samannimisen maakunnan pääkaupunki Italiassa Latiumin alueella noin 80 kilometriä Roomasta etelään, Rooma–Napoli-moottoritien varrella. Kaupungissa on vajaat 50&nbsp;000 asukasta. 

Kaupungin tunnetuin nähtävyys on sen itäpuolella sijaitseva sisterssiläinen Casamarin  luostari. 

## Katso myös
*Nuovi Orizzonti

## Lähteet

## Aiheesta muualla
Earl Cameron

**Earl Cameron** (8. elokuuta 1917 – 3. heinäkuuta 2020) oli bermudalaissyntyinen brittiläinen näyttelijä. Hän aloitti 1940-luvun Lontoossa pitkän uransa, jonka aikana hän esiintyi niin elokuvissa, televisiossa kuin teatterissakin. 

Cameron syntyi Pembrokessa, Bermudalla vuonna 1917 ja muutti Britanniaan vuonna 1939. Hän työskenteli jonkin aikaa Britannian kauppalaivastossa ja sai vuonna 1941 pienen roolin teatterimusikaalista *Chu Chin Chow*. Cameron näytteli sodan jälkeen muissakin teatterirooleissa, mutta sitten hän sai roolin jännityselokuvasta *[[Lontoon nukkuessa]]* (1951), missä hän näytteli merimiestä. Cameronista tuli elokuvan myötä brittiläisen elokuvan ensimmäisiä merkittäviä tummaihoisia näyttelijöitä. Cameron kertoi vuoden 2017 haastattelussa, ettei aikoinaan pitänyt itseään edelläkävijänä, mutta huomasi sittemmin, että sitä hän lopulta oli.

Elokuvan *Lontoon nukkuessa* jälkeen Cameron näytteli 1950-luvulla muun muassa mau-mau-kapinasta kertovissa elokuvissa *[[Simba (elokuva)|Simba]]* (1955) ja *[[Safari (elokuva)|Safari]]* (1957) sekä jännityselokuvassa *[[Salaperäinen Sapphire]]* (1959). Cameron muisteli myöhemmin, että roolien saaminen oli aikanaan hyvin vaiketa. Jos roolia ei ollut erikseen kirjoitettu mustalle näyttelijälle, henkilöhahmon esittäjäksi harvoin otettiin mustaa näyttelijää. Cameron kertoi olleensa hyvin turhautunut, sillä hän sai yleensä vain pieniä rooleja.

Cameron näytteli 1960-luvulla erityisesti televisiossa. Hänellä oli muun muassa päärooli sarjassa *The Dark Man*, jossa hän näytteli maahanmuuttanutta taksikuskia. Hänellä oli myös pieni rooli James Bond -elokuvassa *[[Pallosalama (elokuva)|Pallosalama]]*, jossa hän näytteli Bondin bahamalaista kontaktia. Cameron oli mukana *[[Doctor Who]]* -sarjan ylistetyssä ”Tenth Planet” -jaksossa.

Cameron kääntyi 1960-luvun alussa bahá'í-uskoon ja muutti sen jälkeen Salomonsaarille. Cameron käynnisti uransa uudelleen palattuaan Britanniaan. Hänellä oli keskeinen rooli sotarikoksista syytettynä afrikkalaisena valtionpäämiehenä elokuvassa *[[Tulkki (elokuva)|Tulkki]]* (2005). Hänet nähtiin lyhyesti myös elokuvissa *[[The Queen]]* ja *[[Inception]]*. Cameron oli äänenä suomalaisessa elokuvassa, Pia Tikan *Hiekkamorsiamessa* (1998). 

## Henkilökohtainen elämä
Cameron kuului bahai-uskontoon johon hän liittyi Bahain maailmankongressissä Royal Albert Hallissa Lontoossa. Cameron asui Kenilworthissä Warwickshiressä Englannissa. Hän oli naimisissa Barbara Cameronin kanssa. Hänen ensimmäinen vaimonsa Audrey Cameron kuoli vuonna 1994. Cameronilla oli kuusi lasta. Cameron kuoli 3. heinäkuuta 2020 102-vuotiaana.

## Lähteet

## Aiheesta muualla
*
Elektro-okulografia

**Elektro-okulografia** (**EOG**) on tekniikka, jolla mitataan silmän verkkokalvon lepopotentiaalia. Potentiaalista muodostuvaa käyrää kutsutaan elektro-okulogrammiksi. Tekniikalla tutkitaan silmän sairauksia ja mitataan silmän liikettä. Sitä voidaan soveltaa esimerkiksi järjestelmissä, jotka auttavat locked-in-oireyhtymästä kärsiviä potilaita kommunikoimaan. Toisin kuin elektroretinografiassa, EOG:ssa ei testata reaktioita visuaaliseen ärsytykseen.

## Lähteet
Korol i Šut

**Korol i Šut** ( ’Kuningas ja Narri’; lyh. KiŠ, КиШ) oli vuonna 1988 perustettu venäläinen rockyhtye. Yhtyeen kotikaupunki on Pietari. Yhtyeen solisti ja keulahahmo oli Mihail Goršenjov, joka kuoli vuonna 2013.

## Kokoonpano
* Mihail Goršenjov - laulu
* Andrei Knjazev – laulu
* Aleksandr Štšigolev – rummut
* Jakov Tsvirkunov – kitara
* Dmitri Riško – viulu
* Sergei Zaharov – basso
* Pavel Sažinov – koskettimet
* Aleksandr Balunov - basso ja kitara

## Diskografia
### Albumit
*1996 – *Kamnem po golove*
*1997 – *Korol i Šut*
*1999 – *Akustitšeski albom*
*1999 – *Jeli mjaso mužiki* 
*2000 – *Geroi i Zlodei*
*2001 – *Sobranije*
*2001 – *Kak v staroi skazke*
*2002 – *Žal, net ružja*
*2003 – *Mjortvyi anarhist*
*2004 – *Bunt na korable*
*2006 – *Prodavets košmarov*
*2008 – *Ten klouna*
*2010 – *Teatr demona*
*2011 –  *TODD. Akt 1. Prazdnik krovi*
*2012 –  *TODD. Akt 2. Na kraju*

### Sooloalbumit
*2005 – *Ja alkogolik, ja anarhist*
*2005 – *Ljubov negodnjaja*

## Lähteet

## Aiheesta muualla
* Virallinen kotisivu
Katsura Hoshino

**Katsura Hoshino** (, s. 21. huhtikuuta 1980) on japanilainen mangaka, joka on kotoisin Shigan prefektuurista. 

## Teokset
* *[[D.gray-man]]*, vuodesta 2004 viikoittain ilmestynyt mangasarja *[[Weekly Shōnen Jump]]* -lehdessä
* Muihin töihin lukeutuu D.gray-mania edeltänyt manga Zone (yksiosainen manga, joka oli D.gray-manin "aloituspiste")
* *[[Valvrave the Liberator]]*, anime-sarjan hahmojen suunnittelu

## Lähteet

## Aiheesta muualla
*
Laid Back

**Laid Back** on enimmäkseen 1980-luvun aikana vaikuttanut tanskalainen musiikkiyhtye. Vuonna 1979 perustetun bändin jäseninä soittavat Tim Stahl (kosketinsoittimet) ja John Guldberg (kitara). Funk-tyyliä ja syntentisaattori-musiikkia harjoittavan yhtyeen suurimpana yksittäisenä hittinä tunnettaneen "Sunshine Reggae" vuodelta 1982. Kyseinen kappale nosti yhtyettä pinnalle myös Tanskan ulkopuolella. Seuraavana vuonna julkaistu single "White Horse" oli myös yksi yhtyeen menestyksekkäimistä hiteistä.

## Albumit
* 1981: *Laid Back*
* 1983: *Keep Smiling*
* 1985: *Play It Straight*
* 1987: *See You in the Lobby*
* 1990: *Hole in the Sky*
* 1993: *Why Is Everybody in Such a Hurry*
* 1998: *Laidest Greatest*
* 1999: *Unfinished Symphonies*
* 2004: *Happy Dreamer*
Broadway Boogie-Woogie

**Broadway Boogie-Woogie** on hollantilaissyntyisen taidemaalari Piet Mondrianin kooltaan 127 × 127 cm oleva öljyvärimaalaus, joka valmistui vuonna 1943, kolme vuotta sen jälkeen, kun Mondrian oli muuttanut New Yorkiin vuonna 1940.

Taidekriitikot pitävät *Broadway Boogie-Woogieta* Mondrianin mestariteoksena ja hänen estetiikkansa huipentumana. Mondianin aikaisempiin maalauksiin verrattuna maalauspohja on tässä teoksessa jaettu useampiin nelikulmioihin. Vaikka Mondrian tekikin pääosin abstrakteja maalauksia, *Broadway Boogie-Woogie* sai inspiraationsa arkipäivän esimerkeistä: Manhattanin ruutukaavasta ja boogie woogie -musiikista, jonka tanssimista Mondrian rakasti.

Lauri Olavi Routilan mukaan huolimatta maalauksen suuresta täsmällisyydestä kuvapinta muodostuu teoksessa boogie-woogie-sävelmän tapaan odottamattomista improvisaatioista ja todellisuus on teoksessa muuttunut abstraktiksi mahdollisuuksien pelitilaksi.

Maalaus kuuluu nykyään New Yorkin Museum of Modern Artin kokoelmiin.

## Katso myös
* Victory Boogie-Woogie

## Lähteet

## Aiheesta muualla

* Boogie-Woogie'' MoMAn sivuilla
David Bowie (vuoden 1967 albumi)

**David Bowie** on David Bowien vuonna 1967 julkaistu debyyttialbumi. Albumi on yksinkertaista ja kevyttä, tarttuvaa poppia, jossa on vaikutteita teatterista ja brittiläisestä varieteesta. Kappaleiden sanoitukset ovat usein erikoisia, humoristisia ja makaabereja. Bowien laulutyyli oli saanut paljon vaikutteita brittiläiseltä laulaja-näyttelijä Anthony Newleyltä. Levy ei menestynyt kaupallisesti, eikä Bowie ole myöhemmin ottanut sitä mukaan levyjensä virallisiin uudelleenjulkaisukampanjoihin.

## Kappaleet
*Kaikki kappaleet kirjoittanut David Bowie.

**A-puoli**
#  
#  
#  
#  
#  
#  
#  

**B-puoli**
# 
#  
#  
#  
#  
#  
# 

## Kokoonpano
* David Bowie – laulu, kitara, saksofoni, sovitukset
* Derek Boyes – urut 
* Dek Fearnley – bassokitara 
* John Eager – rummut

## Arvostelut

*Allmusic () 

## Lähteet
Tukkeutuminen

**Tukkeutuminen** () on tietoverkkoihin liittyvä termi, joka kuvaa tiedonsiirron hidastumista verkossa reitittimen ylikuormittuessa. Tukkeutumista tapahtuu, kun aliverkkojen laitteet lähettävät datapaketteja nopeammin kuin reititin pystyy niitä käsittelemään.

Tukkeutuminen muodostuu alkuun päästyään tasaisesti pahenevaksi ongelmaksi, sillä reitittimen ylikuormituksen seurauksena hylättyjä tai vielä käsittelemättömiä datapaketteja lähetetään verkossa uudelleen, jolloin reitittimen työmäärä kasvaa entisestään. Tällöin haluttuun määränpäähän pääsevän tiedon määrä romahtaa tietyn kuormitusmäärän jälkeen nopeasti.

Tukkeutumista voidaan torjua mm. seuraavilla tekniikoilla: implisiittinen signalointi, eksplisiittinen signalointi ja vastapaine.
Vapautuminen

**Vapautuminen** on suomalaisen kuvataiteilijan Kalervo Palsan (1947–1987) öljyvärimaalaus vuodelta 1978.

Kooltaan noin 96,50 x 79,50 senttimetriä oleva maalaus on kuva omaan jättiläispenikseensä hirttäytyvästä ja samalla levitoivasta hahmosta.

Erkki Pirtolan mukaan kuva on makaaberi vitsi, mutta samalla kouristunut kysymysmerkki vapauden paradoksista. Maalaus on iskevä ja kuvaa hyvin Palsan maailmankuvaa.

Palsa teki samasta aiheesta viisi muutakin maalausta, yhden grafiikan ja piirustuksen. Vuoden 1978 maalaus ja muut versiot aiheesta kuuluvat nykyään Kiasman kokoelmiin.

## Lähteet

## Aiheesta muualla
*''Vapautuminen'' Valtion taidemuseon sivuilla
*Erkki Pirtolan artikkeli ''Maa on syntinen taulu'' Kiasma-lehdessä
Cruachan

**Cruachan** on irlantilainen folk metalia soittava yhtye. Cruachania pidetään yhtenä merkittävimmistä folk metal -yhtyeistä. Heidän musiikilleen ovat ominaisia vaikutteet kelttiläisestä perinnemusiikista sekä kelttiläisen mytologian aiheiden käyttäminen lyriikoissa. Heidän tyyliään sanotaankin kelttimetalliksi (celtic metal).

## Biografia
Keith Fay perusti vuonna 1991 Tolkien-aiheisen black metal -yhtyeen nimeltä Minas Tirith. Samoihin aikoihin hän kuunteli folkmusiikkia ja Skycladin merkittävä debyyttialbumi *[[The Wayward Sons of Mother Earth]]* sai hänet siirtymään black metalista folk metalliin. Vuonna 1992 Keith Fay perusti Cruachanin ja seuraavana vuonna yhtye alkoi nauhoittaa ensimmäistä demoaan.

Vuonna 1995 yhtye julkaisi debyyttialbuminsa *[[Tuatha Na Gael]]*, joka kärsi huonosta tuotannosta. Albumi sai Century Media Recordsin kiinnostumaan yhtyeestä, mutta sopimusneuvottelut epäonnistuivat. Tämä johti yhtyeen hajoamiseen 1997.

Vuonna 1999 Cruachan heräsi uudelleen henkiin ja sai levytyssopimuksen Hammerheart Recordsin kanssa. He julkaisivat toisen albuminsa *[[The Middle Kingdom]]* vuonna 2000 ja uudelleenjulkaisivat debyyttinsä vuonna 2001. Karen Gilliganista tuli täyspäiväinen jäsen ja 2002 yhtye sai julkaistua *[[Folk-Lore]]*-albuminsa, joka ylsi Irlannin albumilistoille.

## Jäsenet
*Keith Fay
*John Clohessy
*Colin Purcell
*John Ryan Will

### Entiset jäsenet
*Karen Gilligan
* Joe Farrell
* Jay Brennan
* Collette Uí Fathaigh
* Leon Bias
* Aisling Hanrahan
* Joanne Hennessy
* Steven Anderson
* Darryl Conlan 
* Jay O’Neill
* Steven Coleman
* Declan Cassidy
* Paul Kearns
* Edward Gilbert

## Diskografia

### Studioalbumit
* Tuatha Na Gael (1995, ja 2001)
* The Middle Kingdom (2000)
* Folk-Lore (2002)
* Pagan (2004)
* The Morrigan’s Call (2006)
* Blood on the Black Robe (2011)
* Blood for the Blood God (2014)
* Nine Years of Blood (2018)

### Singlet
* Ride On (2001)
* The Very Wild Rover (2006)

### Kokoelmat
* A Celtic Trilogy (2002, sisältää albumit Tuatha Na Gael, The Middle Kingdom  ja Folk-Lore)
* A Celtic Legacy (2007)

### Demot
* Celtica (Demo, 1994)
* Promo ’97 (Demo, 1997, sisältyy vuoden 2001 *Tuatha Na Gael* -albumin uudelleenjulkaisuun)

## Lähteet

## Aiheesta muualla
Rocket Racing League

**Racket Racing League** oli Yhdysvalloissa suunniteltu rakettimoottoreilla varustettujen kilpureiden kisa. Rakettimoottoreiden ansiosta kilpureiden nopeus nousee jopa 550 kilometriin tunnissa. Kilparata on taivaalla ja pilotit näkevät sen erityisillä 3D-kypärillä.

Kilpailun oli määrä aloittaa Wisconsinissa elokuun alussa vuonna 2010, mutta kilpailusarjan tulevaisuus on epävarmaa, sillä se ei ole saanut kaikkia tarvittavia turvalupia. Sarja lopetti toimintansa 2014, eikä se saanut järjestetyksi yhtäkään kisaa.

## Lähteet
* Rocket Racing Leaguen kotisivut 
* Tietokone.fi:n artikkeli 20.4.
Jääkiekon maailmanmestaruuskilpailut 1974

**Jääkiekon maailmanmestaruuskilpailut 1974** olivat jääkiekon 41. maailmanmestaruuskilpailut ja 52. Euroopan-mestaruuskilpailut. Turnaus järjestettiin Suomessa 5.–20. huhtikuuta ja ottelut pelattiin Helsingissä. Neuvostoliitto voitti maailmanmestaruuden 13. kerran ja Euroopan-mestaruuden 16. kerran. Kanada boikotoi kisoja vastalauseena Kansainvälisen jääkiekkoliiton IIHF:n jyrkille amatöörisäännöille. Turnauksessa Suomea valmensi Kalevi Numminen. 

Ensi kertaa jääkiekon maailmanmestaruuskisojen historiassa kaksi pelaajaa tuomittiin dopingista. He olivat ruotsalainen Ulf Nilsson ja suomalainen Stig Wetzell, joiden todettiin dopingtesteissä käyttäneen efedriiniä. Molemmat pelaajat suljettiin ulos turnauksesta. Ulos suljetun Wetzellin tilalle tuli kakkosmaalivahti Harri Linnonmaa. Nilsson testattiin positiiviseksi Ruotsi–Puola-ottelussa, jonka Ruotsi alun perin voitti maalein 4–1. Dopingkäryn jälkeen ottelu tuomittiin 5–0-voitoksi Puolalle minkä myötä joukkue säilytti paikkansa A-sarjassa. Suomalainen Wetzell testattiin positiiviseksi Tšekkoslovakiaa vastaan pelatussa ottelussa, jonka Suomi voitti maalein 5–2. Tässäkin ottelussa vastustaja eli Tšekkoslovakia tuomittiin voittajaksi maalein 5–0. Suomi sijoittui turnauksessa neljänneksi. Turnauksen jälkeen monet tärkeät pelaajat jättivät maajoukkueen Esa Peltosta lukuun ottamatta. Juha Rantasila lopetti uransa. Veli-Pekka Ketola, Heikki Riihiranta ja Juhani Tamminen siirtyivät pelaamaan Pohjois-Amerikkaan.

B-sarja pelattiin Jugoslavian Ljubljanassa. Yhdysvallat lunasti paikan A-sarjaan muutaman välivuoden jälkeen. C-sarjaa isännöi Ranska.

## Ylen lakko katkaisi lähetykset
Kisojen televisiointi ja radiointi Suomeen katkesi Yleisradion teknisen henkilökunnan 15. huhtikuuta alkaneen lakon takia. Neuvottelujen avulla tv-lähetykset ulkomaille saatiin jatkumaan, mutta suomalaisyleisö oli kisojen loppuajan sanomalehtien varassa. Lakko päättyi vasta vappuna, kymmenen päivää kisojen päättymisen jälkeen.

## A-sarja

Itä-Saksa putosi B-sarjaan.

### Pistepörssi

### Palkinnot
#### IIHF: Valitsemat turnauksen parhaat pelaajat
***Maalivahti:**  Vladislav Tretjak
***Puolustaja:**  Lars-Erik Sjöberg
***Hyökkääjä:**  Václav Nedomanský

#### Turnauksen tähdistökentällinen
***Maalivahti:**  Curt Larsson
***Puolustajat:**  Lars-Erik Sjöberg,  Valeri Vasiljev
***Hyökkääjät:**  Vladimír Martinec,  Václav Nedomanský,  Aleksandr Jakušev

## B-sarja

Yhdysvallat nousi A–sarjaan. Norja ja Itävalta putosivat C–sarjaan.

## C-sarja

Sveitsi ja Italia nousivat B–sarjaan.

## Katso myös
* Summit Series 1974

## Lähteet

### Viitteet

* SFRp's hockey archive  
* Hockeyarchives - Championnats du monde 1974 
* Passionhockey - Championnats du monde 1974 
* http://avlh.sweb.cz/MS-1974.pdf  

## Aiheesta muualla
* YLE Elävä arkisto: Karvas kiekkovoitto tšekeistä 1974
Mäntän kuvataideviikot

**Mäntän kuvataideviikot** on kesänäyttely, joka esittelee tuoretta suomalaista kuvataidetta. Näyttely on järjestetty vuodesta 1993 alkaen joka toinen vuosi ja vuodesta 1999 alkaen joka kesä Mäntässä.

Kuvataideviikkojen yleisöennätys on vuodelta 2019, yli 17&nbsp;000 näyttelykävijää. Vuonna 2017 Mäntän kuvataideviikoille myönnettiin Suomi-palkinto suomalaisen nykytaiteen puolesta tehdystä työstä.

## Näyttelypaikat
Mäntän kuvataideviikkojen päänäyttelypaikka on Pekilo Mäntän keskustassa. Entinen tehdaskiinteistö ostettiin vuonna 2001 näyttelyhalliksi. Rakennuksessa valmistettiin 1990-luvun alkuun asti pekiloa eläinrehuksi. Arkkitehti Kalle Vartalan suunnittelema rakennus on muokattu arkkitehti Anneli Vehkaniemen suunnitelmien mukaan näyttely- ja tapahtumatilaksi. Rakennuksessa on neljä kerrosta.

Ennen Pekilon hankintaa Kuvataideviikkojen näyttely oli esillä eri tiloissa ympäri Mäntän kaupunkia, esimerkiksi tyhjillään olleessa kerrostalossa sekä entisessä pirtutehtaassa. Vuoden 2014 näyttelyn suurin teos, Kaarina Kaikkosen installaatio *Totuuden henki* oli esillä Mäntän kirkon julkisivussa. Teoksia on ollut esillä myös Pekilon ulkotiloissa, puistoissa, Taavetinsaaressa sekä Taidekeskus Honkahovissa.

## Kuraattorit
Näyttelyn taiteilijat kutsuu ja valitsee vuosittain vaihtuva kuraattori. Kuraattorilla on yksinvalta taiteilijavalinnoissa. Kuraattorin valitsee näyttelyn järjestävä yhdistys.

* 1993 Juha Sääski
* 1995 Ilkka-Juhani Takalo-Eskola
* 1997 Hannu Castrén
* 1999 Antero Toikka
* 2000 Teemu Mäki
* 2001 Marja Kolu
* 2002 Kaisu Koivisto
* 2003 Kimmo Schroderus
* 2004 Kari Kenetti
* 2005 Juhani Tuominen
* 2006 Helena Sederholm
* 2007 Jani Leinonen
* 2008 Veli Granö
* 2009 Tuula Karjalainen
* 2010 Annu Vertanen
* 2011 Otso Kantokorpi

* 2012 Ilona Valkonen
* 2013 Jyrki Siukonen
* 2014 Minna Joenniemi
* 2015 Kalle Hamm ja Dzamil Kamanger
* 2016 Anssi Kasitonni
* 2017 Pirjetta Brander
* 2018 Veikko Halmetoja
* 2019 Marja Helander
* 2020–2021 Anna Ruth
* 2022 Markus Kåhre
* 2023 Minna Suoniemi ja Petri Ala-Maunus
* 2024 Heli Ryhänen
* 2025 Krister Gråhn

## Hallinto ja talous
Mäntän kuvataideviikot järjestää rekisteröity yhdistys Mäntän kuvataiteen ystävät ry, joka on perustettu vain tätä tarkoitusta varten. Yhdistyksen varsinaiset jäsenet kutsutaan yhdistykseen, mutta kannatusjäseneksi voi liittyä kuka vain. Tapahtuman toiminnanjohtaja on vuoden 2024 alusta ollut Sampsa Virkajärvi.

Kuvataideviikot saa opetus- ja kulttuuriministeriöltä valtakunnallisesti merkittäville kulttuuritapahtumille myönnettävää avustusta. Se on Finland Festivals -ketjun jäsen ja kuuluu Tampereen alueen kulttuurifestivaalien yhteisöön Pirfestiin. Noin 30 prosenttia taloudesta katetaan lipputuloilla.

## Lähteet

## Aiheesta muualla
* Kuvataideviikot Näyttelyn kotisivut. Mäntän kuvataiteen ystävät ry.
* Mäntän kuvataideviikot  Finland Festivals. 
* https://www.hs.fi/kulttuuri/art-2000010507505.html Mäntän vanhassa tehtaassa avautui näyttely, jota tekee mieli katsoa pitkään. 2.7.2024. HS. 
* https://yle.fi/a/3-9652900 Kun tehdaskaupungista tuli nykytaiteen mekka - Mäntässä taideturismi on miljoonabisnes. 7.6.2017. YLE.
Heikki Pentti

**Heikki Oskari Pentti** (12. joulukuuta 1946 Helsinki – 19. huhtikuuta 2008) oli vuorineuvos, Lemminkäinen-yhtiön suuromistaja ja vuosina 1983–1993 sen toimitusjohtaja. Hän toimi Lemminkäisen johtotehtävissä 39 vuotta. Hän oli Teollisuuden ja työnantajien TT:n hallituksen puheenjohtaja vuoteen 2003. Hän oli koulutukseltaan diplomiekonomi.

Pentin isoisä oli Lemminkäisen ensimmäisen polven omistaja, rakennusmestari Oskari Vilamo. Hänellä on kolme lasta, joista tytär Kristina Pentti-von Walzel on Lemminkäisen hallituksessa.

Pentti omistaa 3,86 prosenttia YIT:stä.

## Lähteet
*Hs.fi Verotiedot

### Viitteet
Aleppo Kutvonen

**Albin (Aleppo) Kutvonen** (27. maaliskuuta 1888 Utra, Kontiolahti – 8. joulukuuta 1960 Helsinki) oli suomalainen toimittaja ja kirjailija.

Aleppo Kutvonen pääsi ylioppilaaksi 1908 Joensuun klassillisesta lyseosta ja siirtyi heti sanomalehtialalle. Kutvonen oli 1908–1911 uutistoimittajana ja toimitussihteerinä Viipuri-lehdessä, 1912–1913 Iltalehden ja Uuden Suomettaren palveluksessa, 1914–1917 Sanomalehtien Tietotoimistossa ja Suomen Tietotoimistossa, 1917–1920 Uudessa Päivässä, Iltalehdessä ja Uudessa Suomessa sekä 1920–1922 Suomen Tietotoimiston valtioneuvoston toimittajana. Hän oli sitten joitain vuosia vapaana toimittajana ja vuodesta 1926 toimittajana Uuden Suomen kotimaan osastolla.

Kutvonen kirjoitti kertomuksia, novelleita, romaanin, lastenkirjan ja näytelmiä. Hän sai palkinnon 1919 Kansanvalistusseuran novellikilpailussa. Kutvosen esikoisromaanin *Valot sammuvat* (1944) tapahtumat sijoittuivat Utran lasitehtaalle ja sahalle 1800- ja 1900-lukujen vaihteeseen.

Vuonna 1960 kuollut Aleppo Kutvonen on haudattu Hietaniemen hautausmaalle.

## Teoksia
* *Valot sammuvat*, romaani.   WSOY 1944
* *Taistelu oravan pesästä*, lastenkirja, kuvitus Liisi Kulo.  Tammi 1944
* *Testamentattu morsian : kaksiosainen reipas pila*.   Karisto 1945
* *Rakkaus on laulua : 3-näytöksinen kansanhuvinäytelmä*.   Satakunnan kirjateollisuus 1949 

## Lähteet
Dynomutt, Dog Wonder

**Dynomutt, Dog Wonder** on yhdysvaltalainen Hanna-Barberan tuottama animaatiosarja. Siitä tuotettiin yhteensä 24 jaksoa, jota esitettiin The Scooby-Doo/Dynomutt Hour ja Scooby's All-Star Laff-A-Lympics/Scooby's All-Stars -ohjelmien yhteydessä vuosina 1977–1978. Myöhemmin Yhdysvalloissa vuoden 2008 alussa sarjaa esitettiin omana ohjelmana Boomerangilla. Itse sarja keskittyi Batmanin tyyliseen supersankariin Blue Falconiin ja erityisesti hänen apulaiseensa Dynomuttiin, joka on erittäin voimakas, mutta kömpelö koirarobotti. Kaksikko työskenteli F.O.C.U.S. Onelle, eräälle hallituksen jäsenelle. Sarjassa vieraili myös Scooby-Doosta tutut päähahmot.

## Ääninäyttelijät

## Aiheesta muualla
* HB Shows.com - The Hanna-Barbera Super Center  
* InternationalHero: Dynomutt
Rainforest Alliance

**Rainforest Alliance** on kansalaisjärjestö, joka pyrkii ylläpitämään biodiversiteettiä ja varmistamaan kestävän elinkeinon muuttamalla maankäytön ja liiketoiminnan käytäntöjä. Järjestön tavoitteena on myös vaikuttaa ympäristösertifioinnilla kuluttajien käyttäytymiseen.

## Yleistä

Rainforest Alliancen *sammakkomerkki* pyrkii olemaan tae siitä, että tuote on valmistettu ympäristöystävällisesti ja kestävän kehityksen mukaisesti, työntekijöille oikeudenmukaisissa oloissa. Vähintään puolet merkityn tuotteen sisällöstä on oltava peräisin sertifioidulta tilalta. Rainforest Alliancen sammakkotunnuksen alla myydään mm. teetä, kahvia, kaakaota, banaaneja, sitrushedelmiä, mehua ja suklaata. 

Viime vuosina Rainforest Alliance on tehnyt yhteistyötä Chiquitan kanssa, ja nykyisin 15&nbsp;% maailman banaanituotannosta on sen sertifioimaa. Ison-Britannian McDonaldsit ovat ryhtyneet käyttämään Rainforest Alliancen tiloilta tulevaa kahvia. Unileverin Lipton-tee sai sammakkomerkin heinäkuussa 2007.

## Historia
Rainforest Alliance perustettiin vuonna 1986 sen jälkeen, kun sademetsien nopeasta häviämisestä huolestuneet luonnonsuojelijat olivat järjestäneet aiheesta konferenssin New Yorkissa. Pian trooppisten sademetsien tuhoutumisesta tuli yleinen median puheenaihe.

Vuonna 1989 Rainforest Alliance perusti *SmartWood*-metsänsertifiointiohjelmansa parantamaan metsien hallintaa, ja järjestö ryhtyi tarjoamaan taloudellisia kannustimia yrityksille, jotka harjoittivat vastuullista metsänhoitoa. 1990-luvulla Rainforest Alliance oli mukana perustamassa Forest Stewardship Council -järjestöä, ja vuosikymmenellä sertifioitujen tilojen määrä kasvoi runsaasti. SmartWood-sertifiointi laajeni 1990-luvulla Latinalaisesta Amerikasta Yhdysvaltoihin ja Kanadaan, myöhemmin myös afrikkalaisia tiloja on sertifioitu järjestelmän vaatimusten mukaisesti. Rainforest Alliance on nykyisin sertifioinut 3&nbsp;% maailman metsäalasta. 

## Vaikutukset
Rainforest Alliancen tutkimuksen mukaan SmartWood-sertifiointi on paitsi parantanut mitattavalla tavalla metsien ja luonnon suojelua, se on myös edistänyt metsänhoidon pitkän aikavälin taloudellista kannattavuutta.

## Lähteet

## Aiheesta muualla
Jane Gylling

**Jane Gylling** (6. huhtikuuta 1902 – 10. maaliskuuta 1961) oli ruotsalainen uimari. Seuratasolla hän edusti muun muassa SK Najadenia. Gylling saavutti pronssia Antwerpenin olympialaisissa 1920 4&nbsp;×&nbsp;100 metrin vapaauintiviestissä. Hänen lisäkseen joukkueeseen kuuluivat Aina Berg, Emily Machnow ja Carin Nilsson. Gylling ui myös vuoden 1924 olympialaisissa muttei saanut mitaleja.

## Lähteet

*
Jalmari Järviö

**Otto Hjalmar Sjöstedt**, käytti kirjailijanimeä **Jalmari Järviö** (20. marraskuuta 1875 Vesilahti &ndash; 20. kesäkuuta 1934 Helsinki) oli suomalainen Forssa-yhtiön palveluksessa konttoristina toiminut kirjailija.

## Teoksia
* *Tehtaantyttö, 3-näytöksinen näytelmä*. Yrjö Weilin, Helsinki 1906 (2.korjattu painos 1911, 3. korjattu painos 1914, 4. painos Kirja, Helsinki 1922, 5. painos Kirja, Helsinki 1928) 

## Lähteet
Gary Owens

**Gary Owens** (oik. **Gary Altman**; 10. toukokuuta 1936 Mitchell, Etelä-Dakota – 12. helmikuuta 2015 Los Angeles, Kalifornia) oli yhdysvaltalainen DJ ja ääninäyttelijä.

## Ura
Owens työskenteli Kaliforniassa DJ:nä KEWB-radioasemalla vuoteen 1959 asti, jonka jälkeen hän siirtyi työskentelemään sisarkanavalle KFWB:lle Los Angelesiin vuonna 1961. Vuotta myöhemmin hän työskenteli KMPC-asemalla, josta hän tuli tunnetuksi DJ:nä. Owens työskenteli myös television parissa enimmäkseen kuuluttajana. Hän muun muassa vieraili 1960-luvun *[[Batman (televisiosarja)|Batman]]*-televisiosarjan jaksossa ”Holy Rat Race”, jossa Owens toimi televisiokuuluttajana. Lisäksi hän lainasi ääntään useisiin piirrossarjoihin, kuten *[[Dynomutt, Dog Wonder]]*, *[[Kaksi tyhmää koiraa]]*, *[[Karvinen (piirrossarja)|Karvinen]]*, *[[Dexterin laboratorio]]* ja *[[Buzz Lightyear of Star Command]]*. Kenties tunnetuin äänirooli animaatioissa on *[[Dynomutt, Dog Wonder]]ista* tuttu Blue Falcon, jonka roolissa Owens vieraili *[[Dexterin laboratorio]]ssa* ja *[[Johnny Bravo]]ssa*. Hän toimi myös *[[The New Batman Adventures]]issa* 1950-luvun Batmanin äänenä.

Owens kuoli kotonaan Los Angelesin Encinon kaupunginosassa 12. helmikuuta 2015.

## Lähteet

## Aiheesta muualla
* 
* Gary Owens Radio Hall of Famessa
Fallout from the War

__NOTOC__
**Fallout from the War** on Shadows Fallin vuonna 2006 julkaisema kokoelma-albumi. Albumi sisältää muun muassa kolme cover-kappaletta sekä The War Within -albumia nauhoitettaessa ylimääräiseksi jääneitä, julkaisemattomia kappaleita. 

Albumi debytoi Yhdysvalloissa Billboard 200 -listan sijalla 83.

## Kappaleet
#
#
#
#
#
#
#
#
#
#
#

## Kokoonpano
* Brian Fair – laulu
* Jonathan Donais – kitara, laulu
* Matt Bachand – kitara, laulu
* Paul Romanko – bassokitara
* Jason Bittner – rummut

## Arviot
* About.com: 
* Allmusic: 
* Imperiumi: 7½/10

## Lähteet

## Aiheesta muualla
* Fallout from the War discogs.com -sivustolla
*
Paljaat uneksijat

**Paljaat uneksijat** on suomalainen studioalbumi, jolla esiintyvät Freud Marx Engels & Jung, Tuomari Nurmio ja Hävykkäät. Se julkaistiin vappuna 1987.

Albumi sisältää "härskinhauskoja ja salaviisaita lauluja sekä musiikillisia sketsejä seksin, ihmissuhteiden ja politiikan karvaisesta kolmiyhteydestä." Esimerkiksi kappaleessa "Asseri" (käännös yhdysvaltalaisen countrylaulajan David Allan Coen kappaleesta "Fuck Anita Bryant") moititaan homoseksuaalisuuden tuominnutta kristillisten kansanedustajaa Asser Stenbäckiä, ja "Akneboppin´" kertoo itsetyydytyksestä.

Tuomari Nurmiota säestävä Paljaat Uneksijat -orkesteri koostuu "Freukkarien" jäsenistä. Naistrio Hävykkäät (Katriina Honkanen, Sari Mällinen, Kristiina Kuningas) esittelee musiikillisilla mainoksilla muun muassa ilotalojen hyödyllisyyttä.

CD-versio levystä ilmestyi 20. huhtikuuta 2005.

## Kappaleet

## Tekijät

* Kustantaja: Love Kustannus Oy, paitsi 8. Maelstrom-music ja 10. Peer Music
* Tuotanto: Paljaat Uneksijat
* Äänitys ja miksaus: Kari Kalén, Soundtrack- ja Westside-studiot, paitsi 3 ja 11 Ilkka Tenhunen
* CD-masterointi: Pauli Saastamoinen, Finnvox-studiot
* Kansi: Mikko Kurenniemi

## Lähteet
Heikki Impola

**Heikki Alfred Impola** (7. heinäkuuta 1887 Raahe – 10. marraskuuta 1971 Vantaankoski) oli suomalainen kirjailija. Hän käytti kirjailijanimeä **Heikki Rasila**.

Impola kävi kansakoulun ja valmistui kansakoulunopettajaksi Kajaanin seminaarista vuonna 1909. Hän oli opettajana Toholammilla, Kannuksessa, Pattijoella ja Raahessa. Lisäksi Impola oli lehden toimittajana ja Raahessa sijainneen Gellmanin kunnansairaalan taloudenhoitajana. Impola asui vuodesta 1958 Kajaanissa ja vuodesta 1968 Vantaan Louhelassa.

## Teoksia
*  *Anna: kyläkertomus*. Kustannus Oy Kirja, Helsinki 1913
*  *Aunolan perhe: kertomus merimiehistä ja porvareista Pohjanmaalla*. Kustannus Oy Kirja, Helsinki 1916
*  *Kaksi sulhasta: yksi-näytöksinen huvinäytelmä*.  Kirja, Helsinki 1926
*  *Puolan kuningaskruunu: seikkailukertomus*, Poikien seikkailukirjasto 71. Otava 1937  (nimellä Heikki Rasila)
*  *Sähköosakeyhtiö Korpelan voima 1921–1946*. Sähköosakeyhtiö Korpelan voima, Kokkola 1946
*  *Muistojulkaisu Raahen 300-vuotisjuhlaan 1949*, kirjoittajat Jouko Manninen, Heikki Impivaara ja Heikki Impola. Raahen kaupunki 1949
*  *Kertomus Gellmanin kunnallissairaalasta*. Gellmanin kunnallissairaala, Raahe 1965
*  *Osuusliike Raahenseutu 50 vuotta 1917–1967: Katsaus sanoin ja kuvin Osuusliike Raahenseudun toimintaan ajalla 1917–1967*, kirjoittajat Heikki Impola, Jaakko Saariaho ja Väinö Nisula. Raahe 1967

## Lähteet
* Suomen kirjailijat -tietokanta 
* Kirjasampo.fi: Heikki Impola
Intel Atom

**Intel Atom** on Intelin vuonna 2008 esittelemä x86-suoritinarkkitehtuuriin perustuva vähävirtainen prosessoriperhe. Se on suunnattu käytettäväksi sekä ultrakevyissä- että minikannettavissa, älypuhelimissa ja sulautetuissa järjestelmissä. Toistaiseksi Atomin tuoteperheeseen kuuluvat Silverthorne- ja Diamondville-koodinimellä tunnetut prosessorit. Molemmat prosessorit perustuvat 45 nanometrin valmistustekniikkaan.

## Silverthorne- ja Diamondville-prosessorit
Atom-tuoteperheeseen kuuluvat ultrakannettaviin mobiililaitteisiin (UMPC/MID) suunnatut Silverthorne-prosessorit sekä pieniin kannettaviin (Netbooks) tietokoneisiin suunnatut Diamondville-prosessorit.

Silverthorne-prosessori on yksiytiminen kun taas Diamondville-prosessoria tuotataan sekä yksi- että kaksiytimisenä tukien suorittimen monisäikeistystä. Molemmat prosessorit tukevat uusimpia virransäästöteknologioita, kuten kellosignaalin sammuttamista piirin kullakin hetkellä epäaktiivisille osille. Silverthorne on varustettu 16-vaiheisella liukuhihnalla, ja se kykenee suorittamaan kahta konekielikäskyä rinnakkain  ja sisältää 47 miljoonaa transistoria 25 neliömillimetrin kokoisella ytimellä. Silverstone-prosessorien suorituskykyisin malli toimii 1,8 GHz:n kellotaajuudella. Suoritin on myös minix d2550 koneessa.

Atom-prosessorit eivät osaa järjestää käskyjä lennossa uudelleen.

Atom-ytimien pieni koko mahdollistaa noin 2500 ytimen tuottamisen yhdestä halkaisijaltaan 300 mm  piikiekosta, joka mahdollistaa erittäin pienet tuotantokustannukset.

Atom-tuoteperhe on suunniteltu mobiilimarkkinoille, ja siten prosessorien maksimilämmöntuotto (TDP) on hyvin alhainen ja prosessorit kuluttavat vähän virtaa. Silverthornen TDP-arvo vaihtelee ainoastaan 0,6 watista 2,5 wattiin ja levossa prosessori parhaimmillaan kuluttaa vain 0,01 wattia. Diamondville yksiytimisten mallien maksimilämmöntuottoarvot vaihtelevat neljästä watista kaksiytimisten kahdeksaan wattiin. Kaikilla Atom-prosessoreilla on 512 kilotavun L2-välimuisti.

## Lincroft
Intelin matkapuhelimiin suunnattu Atom Z6xx -prosessori on koodinimeltään Lincroft. Se julkaistiin toukokuussa 2010. 

## Lähteet

## Aiheesta muualla

* Intel Atom Processor
Piotr Nowak

**Piotr Nowak** (s. 5. heinäkuuta 1964 Pabianice, Puola) on puolalainen jalkapalloilija ja jalkapallovalmentaja. Hän toimi viimeksi MLS-liigassa pelaavan Philadelphia Unionin päävalmentajana.

## Ura

Pelaajaurallaan Nowak pelasi kotimaansa lisäksi Turkissa, Sveitsissä, Saksassa ja Yhdysvalloissa. Pelatessaan TSV 1860 Münchenissä hänet valittiin Bundesligan kauden pelintekijäksi kaudella 1995–1996 ja Puolan vuoden jalkapalloilijaksi vuonna 1996. Maajoukkueessa Nowak edusti Puolaa 24 ottelussa ja teki 3 maalia. Hän toimi myös kolmen vuoden ajan maajoukkueen kapteenina.

Yhdysvaltoihin Nowak siirtyi vuonna 1998 juuri MLS:ään liittyneen Chicago Firen silloisen valmentajan Bob Bradleyn houkuttelemana. Heti ensimmäisellä kaudella Nowak auttoi joukkueen MLS Cupin ja U.S. Open Cupin tuplamestaruuteen. Toinen U.S. Open Cupin mestaruus seurasi kaudella 2000. Nowak nimettiin kolmesti MLS:n kauden kentälliseen, ja vuonna 2005 hänet nimettiin MLS:n kaikkien aikojen kentälliseen.

Nowak päätti pelaajauransa vuonna 2002. Vuonna 2004 hän aloitti D.C. Unitedin päävalmentajana MLS:ssä, ja johti joukkueen heti MLS Cupin mestaruuteen. Hän on ainoa henkilö, joka on voittanut MLS Cupin sekä pelaajana että valmentajana.

Valmennettuaan Unitedia kaksi kautta Nowak valittiin joulukuussa 2006 Bradleyn apulaisvalmentajaksi sekä Yhdysvaltain maajoukkueessa että Yhdysvaltain alle 23-vuotiaiden maajoukkueessa. Kaksikko valmensi Yhdysvallat vuoden 2007 CONCACAF Gold Cupin mestaruuteen. Elokuusta 2007 lähtien Nowak toimi alle 23-vuotiaiden joukkueen päävalmentajana. Joukkue selvitti hänen valmennuksessaan Pohjois-Amerikan, Keski-Amerikan ja Karibianmeren alueen karsinnat, ja selviytyi Pekingin olympiaturnaukseen kesällä 2008. Yhdysvaltain kisaurakka jäi kuitenkin lyhyeksi joukkueen pudottua jo alkulohkovaiheessa jääden Nigerian ja Alankomaiden taakse.

Toukokuussa 2009 Nowak nimettiin kaudeksi 2010 MLS:ään liittyneen Philadelphia Unionin ensimmäiseksi päävalmentajaksi. Nowak johdatti Unionin MLS:n pudotuspeleihin jo toisella kaudellaan 2011, mutta hänet erotettiin kesäkuussa 2012 hänen ajauduttua erimielisyyksiin seurajohdon kanssa. Erottamista edelsivät joukkueen heikko kausi, jonka aikana se oli voittanut vain kaksi 11:stä ottelustaan, ja huhut Nowakin neuvotteluista skotlantilaisen Heartsin kanssa.

## Lähteet

* Piotr Nowak (national-football-teams.com)
* Piotr Nowak (90minut.pl)

### Viitteet

## Aiheesta muualla